Държавен вестник, бр. 90, 2016 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  90
дата на валидност, фамилно име, собствено 
име, пол, дата на раждане, въздушен превоз­
вач, номер на полета, дата на отпътуване, 
дата на пристигане, място на отпътуване, 
място на пристигане, време на отпътуване, 
време на пристигане, както и общия брой 
превозвани пътници), както и когато не се 
съхраняват като част от резервационните 
данни на пътниците;
19. пълна история на промените в данните 
по т. 1 – 18.
(2) Предварително определените критерии 
трябва да бъдат целенасочени и конкретни.
(3) Предварително определените критерии 
не следва да съдържат данни, които:
1. разкриват расов или етнически произход;
2. разкриват политически, религиозни или 
философски убеждения, членство в полити­
чески партии или организации, сдружения с 
религиозни, философски, политически или 
синдикални цели;
3. се отнасят до здравето, сексуалния живот 
или до човешкия геном.
(4) Предварително определените критерии 
се съставят по начин, който да не води до гене­
риране на прекомерно голям брой съвпадения.
Чл. 3. (1) Предварително определените 
критерии се съставят от ръководителя на 
НКТЦ или оправомощени от него служите­
ли по образец, утвърден от ръководителя на 
Националното звено. 
(2) При създаването на ПОК служителите 
по ал. 1 се ръководят от постъпилата в НКТЦ 
информация и от функционалните възмож­
ности на анализиращия софтуер, използван 
от Националното звено. 
(3) Националното звено организира обуче­
ние на служителите по ал. 1 за запознаване 
с възможностите на анализиращия софтуер 
с цел създаване на ПОК. 
Чл. 4. (1) Залагане на ПОК в анализиращия 
софтуер на Националното звено се извършва 
по искане на ръководителя на НКТЦ или 
оправомощен от него служител, изпратено 
по електронен път и на хартиен носител до 
Националното звено.
(2) Искането по ал. 1 съдържа описание на 
ПОК и срока, за който ще се прилага. Срокът 
не може да бъде по-дълъг от една година.
Чл. 5. (1) След получаване в Национал­
ното звено на искане за прилагане на ПОК 
ръководителят на Националното звено или 
оправомощен от него служител извършва 
преценка дали предложеният ПОК отговаря на 
изискванията на чл. 2, чл. 3, ал. 1 и 2 и чл. 4. 
(2) Органът по ал. 1 може да откаже за­
лагане на ПОК в анализиращия софтуер, в 
случай че не е изпълнено някое от изисква­
нията по ал. 1.
(3) Отказът по ал. 2 и мотивите за него 
се съобщават писмено на НКТЦ от органа 
по ал. 1 в петдневен срок от получаване на 
искането. За всеки отказ се уведомява не­
забавно по електронен път или по телефона 
ръководителят на НКТЦ или оправомощен 
от него служител.
(4) Служителите от Националното звено, 
оправомощени да оценяват и тестват ПОК, 
оказват съдействие на ръководителя на НКТЦ 
или на оправомощения от него служител за 
коригиране на отказания ПОК.
(5) Националното звено води регистър за 
активните ПОК и следи за изтичането на 
сроковете за прилагането им.
Чл. 6. Прилагането на ПОК при обработва­
не от Националното звено на резервационни 
данни на пътниците се прекратява:
1. след изрично искане от ръководителя 
на НКТЦ;
2. след изтичане на срока, за който е 
предвидено прилагането на конкретния ПОК.
Чл. 7. (1) Ръководителят на Националното 
звено или оправомощен от него служител 
може да спре прилагането на конкретен ПОК, 
който е престанал да отговаря на изискванията 
на чл. 2. За спирането незабавно писмено се 
уведомява ръководителят на НКТЦ.
(2) В случай че ПОК бъде приведен в съ­
ответствие с изискванията на чл. 2 по реда на 
чл. 4, ал. 1, ръководителят на Националното 
звено или оправомощен от него служител 
активира същия ПОК за срока на неговото 
действие, определен в първоначалното искане 
по чл. 4, ал. 2.
Чл. 8. Националното звено може да из­
върши корекции в ПОК в срока на неговото 
прилагане по писмено искане на ръководителя 
на НКТЦ или оправомощен от него служител, 
поискал залагането на съответния ПОК.
Раздел III
Ред за предоставяне на НКТЦ на генерираните 
в анализиращия софтуер на Националното 
звено съвпадения по ПОК
Чл. 9. (1) Националното звено изпраща 
незабавно по електронен път чрез защитена 
връзка на НКТЦ генерираните от анализи­
ращия софтуер съвпадения на резервационни 
данни по прилаганите ПОК.
(2) Освен данните по ал. 1 служителите 
на Националното звено изпращат и други 
резултати, получени вследствие на неавтома­
тизирана обработка на резервационни данни.
Преходни и заключителни разпоредби
§ 1. Инструкцията се издава на основание 
чл. 42е, ал. 3 от Закона за Държавна агенция 
„Национална сигурност“.
§ 2. Инструкцията е съгласувана с Ми­
нистерството на вътрешните работи, Минис­
терството на отбраната и Държавна агенция 
„Разузнаване“.
§ 3. Инструкцията влиза в сила от деня 
на обнародването є в „Държавен вестник“.
Председател: 
Димитър Георгиев
8951